b'\n_START_ARTICLE_\nM\xc4\x83n\xc4\x83stirea Izvorul T\xc4\x83m\xc4\x83duirii, Salva\n_START_SECTION_\nDetalii\n_START_PARAGRAPH_\nEste construit\xc4\x83 \xc3\xaen estul comunei Salva pe coama dealului Migii in locul numit Fantana Marcului, \xc3\xaen apropierea p\xc4\x83durii de stejari Dumbrava. Accesul se face pe valea Some\xc8\x99ului cu ajutorul DN17D \xc8\x99i pe valea S\xc4\x83l\xc4\x83u\xc8\x9bei cu DN17C._NEWLINE_L\xc4\x83ca\xc8\x99ul a fost \xc3\xaenfiin\xc8\x9bat \xc3\xaen 1994. Deoarece a\xc8\x99ez\xc4\x83m\xc3\xa2ntul se afl\xc4\x83 \xc3\xaen apropierea locului unde au fost martiriza\xc8\x9bi Sfin\xc8\x9bii Martiri N\xc4\x83s\xc4\x83udeni, acesta are ca al doilea hram numele lor. Mai \xc3\xaent\xc3\xa2i s-a ridicat o biseric\xc4\x83 din lemn cu hramul Na\xc8\x99terea Sf\xc3\xa2ntului Ioan Botez\xc4\x83torul, actual cu rol de paraclis. Ulterior a fost ridicat\xc4\x83 biserica de zid, care a primit hramul Izvorul T\xc4\x83m\xc4\x83duirii. \xc3\x8en fa\xc8\x9ba bisericii mari se afl\xc4\x83 clopotni\xc8\x9ba, \xc3\xaencadrat\xc4\x83 pe laterale de chilii. Ansamblul mai con\xc8\x9bine un corp de cl\xc4\x83dire administrativ \xc8\x99i unul pentru st\xc4\x83re\xc8\x9bie.'